ประกาศกระทรวงมหาดไทยประกาศกระทรวงมหาดไทยเรื่องการพิจารณาอนุญาตให้คนต่างด้าวเข้ามาอยู่ในราชอาณาจักรเป็นกรณีพิเศษ------------------- เนื่องจากปรากฏว่ามีคนต่างด้าวบางกลุ่มซึ่งเข้ามาอยู่ในราชอาณาจักรโดยมิได้ปฏิบัติตามกฎหมายว่าด้วยคนเข้าเมืองและได้อาศัยสถานภาพทางเศรษฐกิจเป็นช่องทางทำให้ได้อยู่อาศัยในราชอาณาจักรต่อไป ดังนั้นเพื่อให้บุคคลเหล่านี้ใช้ศักยภาพที่มีอยู่กระทำการอันเป็นประโยชน์ทางด้านเศรษฐกิจของประเทศจึงเห็นควรกำหนดให้คนต่างด้าวดังกล่าวซึ่งเข้ามาอยู่ในราชอาณาจักรแล้วและมีความประสงค์ที่จะอยู่ในราชอาณาจักรต่อไปมีถิ่นที่อยู่ในราชอาณาจักรเป็นกรณีพิเศษ อาศัยอำนาจตามความในมาตรา๑๗ แห่งพระราชบัญญัติคนเข้าเมือง พ.ศ. ๒๕๒๒รัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่ ๑๐ มิถุนายน พ.ศ. ๒๕๔๐ จึงออกประกาศไว้ดังต่อไปนี้ ข้อ๑ให้คนต่างด้าวซึ่งมีลักษณะดังต่อไปนี้มีสิทธิขออนุญาตเข้ามาอยู่ในราชอาณาจักรเป็นกรณีพิเศษตามประกาศนี้ได้ (๑)คนต่างด้าวซึ่งเข้ามาอยู่ในราชอาณาจักรโดยผ่านการตรวจอนุญาตของพนักงานเจ้าหน้าที่ตามมาตรา ๑๘ วรรคสองแห่งพระราชบัญญัติคนเข้าเมือง พ.ศ. ๒๕๒๒ และอยู่ในราชอาณาจักรจนครบระยะเวลาอนุญาตตามมาตรา ๓๕แห่งพระราชบัญญัติคนเข้าเมืองพ.ศ. ๒๕๒๒ โดยมิได้รับอนุญาตให้อยู่ต่อไปและคนต่างด้าวซึ่งเข้ามาอยู่ในราชอาณาจักรโดยมิได้ผ่านการตรวจอนุญาตของพนักงานเจ้าหน้าที่ ตามมาตรา ๑๘วรรคสอง แห่งพระราชบัญญัติคนเข้าเมือง พ.ศ. ๒๕๒๒ (๒) ไม่เป็นบุคคลต้องห้ามตามมาตรา ๑๒ (๒) (๓)(๔) (๕) (๖) (๗) (๘) (๙) (๑๐) หรือ (๑๑) และมาตรา ๔๔ แห่งพระราชบัญญัติคนเข้าเมืองพ.ศ. ๒๕๒๒ และ (๓) เป็นผู้เข้ามาอยู่ในราชอาณาจักรก่อนวันที่ประกาศกระทรวงมหาดไทยเรื่องการพิจารณาอนุญาตให้คนต่างด้าวเข้ามามีถิ่นที่อยู่เพื่อการลงทุนเป็นกรณีพิเศษลงวันที่ ๑ กรกฎาคม ๒๕๔๐ ใช้บังคับ ข้อ๒การพิจารณาอนุญาตให้คนต่างด้าวตามข้อ ๑ เข้ามาอยู่ในราชอาณาจักรเป็นกรณีพิเศษตามประกาศนี้ให้เป็นไปตามหลักเกณฑ์และเงื่อนไขดังต่อไปนี้ (๑)นำเงินตราต่างประเทศเข้ามาในราชอาณาจักรหรือถอนเงินจากบัญชีเงินบาทของบุคคลที่มีถิ่นที่อยู่นอกราชอาณาจักรเป็นเงินจำนวนไม่น้อยกว่าสิบล้านบาทหรือ (๒)ซื้อพันธบัตรซึ่งกระทรวงการคลังหรือธนาคารแห่งประเทศไทยหรือสถาบันการเงินที่จัดตั้งโดยหน่วยงานของรัฐบาลเป็นผู้ออกเป็นจำนวนเงินไม่น้อยกว่าสิบล้านบาทและจะโอนหรือไถ่ถอนพันธบัตรภายในอายุของพันธบัตรไม่ได้ หรือ (๓)นำเงินมาลงทุนในกิจการที่เป็นประโยชน์ต่อเศรษฐกิจของประเทศตามมาตรฐานที่สำนักงานคณะกรรมการส่งเสริมการลงทุนกำหนดเป็นจำนวนเงินไม่น้อยกว่าสิบล้านบาท (๔)ยื่นคำร้องขออนุญาตเพื่ออยู่ในราชอาณาจักรเป็นการชั่วคราวภายในหนึ่งปีนับแต่วันที่ประกาศนี้ใช้บังคับ ให้คณะกรรมการพิจารณาคนเข้าเมืองมีอำนาจกำหนดรายละเอียดการพิจารณาอนุญาตตามหลักเกณฑ์และเงื่อนไขในวรรคหนึ่งได้ตามที่เห็นสมควร ข้อ๓คนต่างด้าวซึ่งได้รับอนุญาตเข้ามาอยู่ในราชอาณาจักรเป็นกรณีพิเศษตามประกาศนี้ให้ถือว่าเป็นคนต่างด้าวซึ่งเข้ามาในราชอาณาจักรเป็นการชั่วคราวซึ่งมีสิทธิที่จะขอมีถิ่นที่อยู่ในราชอาณาจักร และมิให้นำมาตรา ๑๑ มาตรา ๑๘วรรคสอง มาตรา ๓๕ มาตรา ๔๐และมาตรา ๔๓ วรรคหนึ่ง แห่งพระราชบัญญัติคนเข้าเมือง พ.ศ.๒๕๒๒ มาใช้บังคับกับการเข้ามาในราชอาณาจักรการขออนุญาตอยู่ชั่วคราวโดยมีกำหนดระยะเวลาและการจำกัดจำนวนคนต่างด้าวซึ่งจะมีถิ่นที่อยู่ในราชอาณาจักรของคนต่างด้าวดังกล่าว ข้อ๔ ในกรณีที่ปรากฏว่าคนต่างด้าวซึ่งได้รับอนุญาตให้อยู่ในราชอาณาจักรเป็นกรณีพิเศษไม่ปฏิบัติตามหลักเกณฑ์และเงื่อนไขที่กำหนดตามประกาศนี้หรือตามที่คณะกรรมการพิจารณาคนเข้าเมืองกำหนดหากคณะกรรมการพิจารณาคนเข้าเมืองเห็นว่าควรพิจารณาถอนการอนุญาตให้เสนอความเห็นต่อรัฐมนตรีเพื่อสั่งเพิกถอนการอนุญาตต่อไป ทั้งนี้ตั้งแต่บัดนี้เป็นต้นไป ประกาศณ วันที่ ๒๕ สิงหาคม พ.ศ. ๒๕๔๐ เสนาะ เทียนทอง รัฐมนตรีว่าการกระทรวงมหาดไทย[รก.๒๕๔๐/พ๗๔ง/๔๒/๒๖ สิงหาคม ๒๕๔๐] จารุวรรณ/แก้ไข ๒๓กรกฎาคม ๒๕๔๕ A+B(C)